Astăzi au loc alegeri locale noi și parțiale în 9 localități din Republica Moldova. Potrivit datelor oferite de Comisia Electorală Centrală, până la ora 12:00 au votat 1795 de alegători. Acest lucru înseamnă că la urne s-au prezentat 16,7 % din numărul celor înscriși pe listele electorale de bază, conform stiripesurse.md.
„Procesul de vot decurge fără incidente. Secțiile de vot se vor închide la ora 21:00”, informează reprezentanții CEC.
Astăzi se aleg primarii în: comuna Tîrnova, raionul Dondușeni, orașul Bucovăț, raionul Strășeni, satul Sagaidac, raionul Cimișlia și comuna Hănăsenii Noi, raionul Leova, satele Chioselia Rusă și Cotovscoe din UTA Găgăuzia.
De asemenea, urmează să fie alese noi componențe noi în consiliile locale din: satul Cairaclia și comunele Salcia și Cealîc, raionul Taraclia, precum și din satele Chioselia Rusă și Cotovscoe din UTA Găgăuzia.